Un bărbat de 39 de ani din Suceava şi prietena acestuia în vârstă de 20 ani sunt cercetaţi penal, sub control judiciar de DIICOT Suceava, pentru două infracţiuni de trafic de minore.

Procurorii DIICOT spun că jandarmul şi prietena lui au propus, în 2016, unei fete de 15 ani să se prostitueze cu bărbaţi pe care îi vor aduce cei doi în apartamentul lor, iar banii obţinuţi să îi împartă în jumătate.

În 2017 cei dor ar fi racolat încă o fată de 15 ani pe care au convins-o să practice prostituţia.

Procurorii au dispus reţinerea jandarmului şi a prietenei sale pentru 24 de ore şi au cerut Tribunalui Suceava arestarea lor pentru 30 de zile, însă instanţa a stabilit ca cei doi să fie cercetaţi sub control judiciar.

Imediat după ce a fost reţinut, bărbatul care lucra la Detaşamentul de Jandarmi Câmpulung Moldovenesc, fiind angajat al Inspectoratului de Jandarmi Suceava încă din 2006, a demisionat.

„A plecat prin demisie în momentul în care a fost reţinut. A fost angajat în cadrul Inspectoratului Judeţean de Jandarmi în anul 2006. Noi nu mai putem luam măsuri împotriva acestuia, există un dosar penal instrumentat de procurori”, a declarat pentru MEDIAFAX purtătorul de cuvânt al Inspectoratului de Jandarmi Suceava, lt.col. Bogdan Cornaci.